
                                              Nr.4c-26/62/2014
P.L.x 111/2014
BIROUL PERMANENT
AL

CAMEREI DEPUTAŢILOR

Vă înaintăm, alăturat, Raportul asupra proiectului de Lege pentru  completarea art.3 din Ordonanţa Guvernului nr.15/2002 privind aplicarea tarifului de utilizare şi a tarifului de trecere pe reţeaua de drumuri naţionale din România, transmis cu P.L.x 111/2014 din 10 martie 2014.
În raport de obiectul şi conţinutul său, proiectul de lege face parte din categoria legilor ordinare.

PREŞEDINTE,

Mihai Lupu

    Nr.4c-26/62/2014
P.L.x 111/2014
R A P O R T

asupra proiectului de Lege pentru completarea art.3 din Ordonanţa Guvernului nr.15/2002 privind aplicarea tarifului de utilizare şi a tarifului de trecere pe reţeaua de drumuri naţionale din România
În conformitate cu prevederile art.95 din Regulamentul Camerei Deputaţilor, republicat, Comisia pentru transporturi şi infrastructură a fost sesizată în fond, cu dezbaterea şi avizarea proiectului de Lege pentru completarea art.3 din Ordonanţa Guvernului nr.15/2002 privind aplicarea tarifului de utilizare şi a tarifului de trecere pe reţeaua de drumuri naţionale din România, transmis cu P.L.x 111/2014 din 10 martie 2014 şi înregistrat la comisie sub nr.4c-26/62/2014 din 10 martie 2014.

Potrivit prevederilor Constituţiei României, republicată, Camera decizională pentru aceast proiect de lege este Camera Deputaţilor.

Proiectul de lege a fost adoptat de Senat în şedinţa din 3 martie 2014.

Proiectul de lege a fost avizat favorabil de Consiliul Legislativ, cu adresa nr.1470 din 16 decembrie 2013.

Comisia juridică, de disciplină şi imunităţi a avizat favorabil proiectul de lege, cu avizul nr.4c-11/241 din 10 martie 2014.

Proiectul de lege are ca obiect de reglementare completarea art.3 din Ordonanţa Guvernului  nr.15/2002 privind aplicarea tarifului de utilizare şi a tarifului de trecere pe reţeaua de drumuri naţionale din România, aprobată cu modificări şi completări prin Legea nr.424/2002, cu modificările şi completările ulterioare, în sensul extinderii excepţiilor regelementare la art.3, aplicabile doar Ministerului Apărării, Ministerului Afacerilor Interne şi Serviciului de Protecţie şi Pază şi asupra autovehiculelor folosite de unităţile sistemului penitenciar, având în vedere faptul că şi acesta face parte din sistemul de apărare al oridinii publice şi siguranţei naţioanale.


Membrii Comisiei pentru transporturi şi infrastructură au examinat proiectul de lege în şedinţa din 15 aprilie 2014.



La lucrările comisiei au fost prezenţi 19 deputaţi din totalul de 20 de membri ai comisiei.
În urma dezbaterilor, membrii comisiei au hotărât, în unanimitate, respingerea proiectului de Lege pentru completarea art.3 din Ordonanţa Guvernului nr.15/2002 privind aplicarea tarifului de utilizare şi a tarifului de trecere pe reţeaua de drumuri naţionale din România, modificarea propusă fiind preluată ca amendament la Raportul de adoptare asupra proiectului de Lege privind aprobarea Ordonanţei Guvernului nr.8/2010 pentru modificarea şi completarea Ordonanţei Guvernului nr.15/2002 privind aplicarea tarifului  de utilizare şi a tarifului  de trecere pe reţeaua de drumuri naţionale din România (P.L.x167/2010).


În raport de obiectul şi conţinutul său, proiectul de lege face parte din categoria legilor ordinare.

PREŞEDINTE,                                      SECRETAR,

                            Mihai Lupu                                       Iosif Moldovan
Consultant parlamentar, Monica Tudor

